அன்ன மாவே மண்ணொடு கிளியே || இல்லிக் குடமா டெருமை நெய்யரி || அன்னர் தலையிடை கடைமா ணாக்கர். (38) || என்னுதலிற்றோவெனின், இதுவும் அது. இதன் பொருள் மேற்கூறிய அறுவருள், அன்னமும் பசுவும் போல்வார் தலைமாணாக்கர்; மண்ணும் கிளியும் போல்வார் இடைமாணாக்கர்; இல்லிக்குடமும், ஆடும், எருமையும், நெய்யரியும் போல்வார் கடைமாணாக்கர் என்றவாறு. இவ்வுவமைத் திறமும் பொருட்டிறமும் விரித்துரைத்துக் கொள்க. நூற்பா: 39 (மாணாக்கர் ஆகாதவர் இலக்கணம்)